
Narva Linnavolikogu määruse eelnõule Narva Linnavolikogu 

03.08.2006. a määruse nr 31 „Veevarustuse ja reovee 

ärajuhtimise teenuse hinna reguleerimise kord“muutmise kohta





Sissejuhatus

Juhindudes ühisveevärgi ja –kanalisatsiooni seaduse (ÜVVKS) § 14 lõigetest 2 ja 3.1 ning AS Narva Vesi 29.03.2006 taotlusest kinnitati Narva Linnavolikogu 03.08.2006 määrusega nr 31 veevarustuse ja reovee ärajuhtimise teenuse hinna reguleerimise kord. 

Eelnõu sisu

Eelnõuga muudetakse Narva Linnavolikogu 03.08.2006 määrusega nr 31 kinnitatud veevarustuse ja reovee ärajuhtimise teenuse hinna reguleerimise korda. 

Hinna reguleerimise korda kantakse normid, mis võimaldavad reguleerida reostusgrupi määramist, kui reovees on üks reoaine ühes reostusgrupis, teine reoaine aga teises grupis (eelnõu § 1 punkt 1). 

Peale selle täpsustatakse eelnõus ülenormatiivse reostuse tasu määramise mehhanisme, mida rakendatakse juhul, kui reoainete piirväärtus kliendi reovees ületab hinna reguleerimise korra § 12 3. saastegrupi jaoks kehtestatud piirväärtusi (eelnõu § 1 punkt 2). Eelnõu kohaselt, kui reoainete piirväärtus kliendi reovees ületab hinna reguleerimise korra § 12 3.saastegrupi jaoks kehtestatud piirväärtusi, siis kuni vee-ettevõtja poolt kliendile reovee vastuvõtmise teenuse lõpetamiseni Narva Linnavolikogu määrusega kehtestatud ühisveevärgi ja –kanalisatsiooni kasutamise eeskirja alusel maksab klient vee-ettevõtjale tasu piirväärtusi ületava reostuse puhastuse eest lähtudes käesoleva korraga 3. reostuse grupi jaoks kehtestatud tasust ja hinnalisandit keskkonnatasude seaduses toodud saastetasumäärade alusel, kuid see ei vabasta klienti Narva Linnavolikogu määrusega kinnitatud ühisveevärgi ja –kanalisatsiooni kasutamise eeskirjas kehtestatud kahju hüvitamise kohustusest. Nimetatud regulatsiooni rakendamine on otstarbekas, sest juhul kui vee-ettevõtja klient juhib ühiskanalisatsiooni reovee, milles reoainete sisaldus ületab hinna reguleerimise korra §-s 12 3.saastegrupi jaoks kehtestatud piirväärtusi, ei saa vee-ettevõtja reovett täielikult puhastada ja selline reovesi juhitakse tema poolt loodusse. Sel juhul peab vee-ettevõtja maksma riigile oma kulul saastetasu ja otstarbekas on katta vee-ettevõtja poolt makstav saastetasu tema kliendi poolt. 

Määruse jõustumine

Määruse eelnõu kohaselt jõustub määrus 01.09.2006 a.. 

Eelnõu kooskõlastamine

Eelnõu kooskõlastatakse kooskõlastuslehel märgitud isikutega.

